2023-ban jelentősen bővült a belföldi értékpapírok állománya

2023-ban 22 217 milliárd forinttal, 33 százalékkal növekedett a rezidens kibocsátású értékpapírok állománya. A növekedésből a tranzakciók 65 százalékot, az átértékelődés 35 százalékot tett ki. A legnagyobb értékben az állampapírok állománya növekedett 8 813 milliárd forinttal, ezt követte a befektetési jegyek állománynövekedése 4 987 milliárd és a hitelintézetek által kibocsátott kötvények állománynövekedése 3 540 milliárd forint összegben. A legnagyobb arányban a MNB által és a hitelintézetek által kibocsátott kötvények állománya növekedett, mindkét kibocsátói kör értékpapírmennyisége több, mint duplájára nőtt az év során.

Az elmúlt egy évben minden tulajdonosi szektornál növekedett az értékpapírok mennyisége. A külföldiek tulajdonában lévő értékpapírok állománya 7 931 milliárd forinttal (43%-kal) növekedett. Jelentős, 5 976 milliárd forint (34 %-os) növekedés volt a háztartások értékpapír állományában is. A pénzügyi vállalatok tulajdonában lévő értékpapírok állománya 6 695 milliárd forinttal nőtt (26%-kal), ebből az egyéb pénzügyi közvetítők állománya nőtt a legnagyobb mértékben, 3 063 milliárd forinttal (60%-kal) az év során.

Az értékpapír-statisztika 2024. február 7-én megjelent legfrissebb sajtóközleménye elérhető itt:  https://statisztika.mnb.hu/sw/static/file/sk-ep-202312-hu.pdf

A legfrissebb adatok elérhetők itt: Értékpapírok (mnb.hu)

Sajtókapcsolat:

* +36 1 428 2600
* sajto@mnb.hu

Eredeti tartalom: Magyar Nemzeti Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/11106/2023-ban-jelentosen-bovult-a-belfoldi-ertekpapirok-allomanya/